Iris croatica - Wikipedija

# Iris croatica

### Izvor: Wikipedija

? Iris croatica
Sistematika

Carstvo: | Plantae
Divizija: | Magnoliophyta
Razred: | Liliopsida
Red: | Asparagales
Porodica: | Iridaceae
Rod: | Iris
Vrsta: | Iris croatica

Hrvatska perunika Iris croatica je endemična vrsta u Hrvatskoj. Tipično razvijeni oblici hrvatske perunike pojavljuju se u svijetlim šumama hrasta medunca i crnoga graba. Za stanište bira dolomitne i vapnenačke obronke brdskih područja kontinentalne Hrvatske. Zauzima jugozapadni dio panonsko-pontskog areala koji je značajan po reliktnoj flori i vegetaciji. Najpoznatija su nalazišta Medvednica, Strahinčica, Samoborsko gorje i Ogulinsko zagorje.

Vrstu su prvi put kao Iris croatica opisali Ivo i Marija Horvat, 1962. godine. Ivo Horvat jedan je od najpoznatijih hrvatskih botaničara novijeg doba koji je dao značajne znanstvene i druge doprinose razvoju hrvatske botanike, pogotovu za područja fitocenologije, ekologije bilja i sistematike. Holotipus hrvatske perunike pohranjen je u Horvatovu herbaru u Zagrebu. U Hrvatskoj raste dvanaest samoniklih vrsta perunike.

Hrvatska pošta je 1994. g. u okviru pedstavljanja endemičnog bilja u seriji "Flora hrvatskog područja" pustila u prodaju prigodnu omotnicu prvog dana (FDC) i list prvog dana. Autor ove serije je akademski slikar Zlatko Keser, a motivi na markama su dekorativni cvijet hrvatske perunike i Vizijanijev mrazovac.

Godine 2000. na prijedlog Hrvatske akademije znanosti i umjetnosti proglašena je hrvatskim nacionalnim cvijetom za vrijeme trajanja svjetske izložbe cvijeća Japan Flora .

## [uredi] Vanjske poveznice

- http://www.badbear.com/signa/signa.pl?Iris-croatica
- slika hrvatske perunike
- IRB Društvo Iris croatica o izložbi "Perunika - hrvatski nacionalni cvijet"
- Izložba Perunika - hrvatski nacionalni cvijet, katalog
- Pravilnik o skupljanju samoniklih biljaka u svrhu prerade, trgovine i drugog prometa, N.N. br.199/03 i 30/04

Nedovršeni članak Iris croatica koji govori o biljkama treba dopuniti. Dopunite ga prema pravilima Wikipedije.

Dobavljeno iz "http://hr.wikipedia.org../../../i/r/i/Iris_croatica.html"

Kategorije: U izradi, Botanika | Asparagales

##### Views

- Članak
- Razgovor
- Trenutna inačica

##### Traži

##### Drugi jezici

- English